OzLabs/hebrew-wiki-articles huggingface dataset:
צ'חלה

צַ'חְלָה הוא כינוי גנאי לאישה בסלנג הישראלי, חדש ומעודכן ביחס לכינוי פרחה, ולכינויים פרחולה, צ'כונה וערסית.

כיום, הכינוי מופנה בדרך כלל לאישה ממוצא מזרחי, ומייחס לה מנת משכל נמוכה, אוצר מילים מוגבל, עצבנות, נפנופי זרועות, התנהגות קולנית, איפור כבד, חימצון שיער (שחורדינית), לבוש מוחצן וססגוני. לאור העובדה שהכינוי מופנה לנשים בעיקר על סמך המראה החיצוני או המוצא שלהן, ללא אמת עובדתית, רבים רואים בו כינוי גזעני וסקסיסטי.

לפי חוקרת התרבות מירב אלוש לברון, הכינוי צ'חלה הוא אחד מהמסמנים התרבותיים בהגזעת נשים מזרחיות בישראל, והבניה תרבותית שבאמצעותה מיוחסת לנשים מזרחיות מהות משותפת, משל כולן היו יחידה אחת.

== מקור ואטימולוגיה ==
לפי רוביק רוזנטל, מקורו של הסלנג בשם פרטי לאישה שהיה נהוג ביהדות עיראק.

כסלנג, רוזנטל מתאר את הצ'חלה כאישה נבזית, טיפשה ומלוכלכת, ומגדיר אותו כאחד מהכינויים הסקסיסטיים המשמשים בחברה הישראלית.

ביהדות עיראק, ככל הנראה היה מדובר בכינוי חיבה לשם "רחל".

== בתרבות ==
יצירות שונות בתרבות הישראלית הציגו את הצ'חלה באור שלילי ומגחיך.

הסדרה "עממיות" של נאור ציון מ-2014 עוררה דיון ער בכלי התקשורת, וגררה התנגדות מצד אינטלקטואלים ופעילים חברתיים שונים, שביקרו את האופן שבו בחר ציון להציג נשים בכלל, ונשים מזרחיות מהפריפריה בפרט.

ב-2017, מתמודדת באח הגדול הטיחה במתמודדות אחרות את הכינוי "צ'חלות", ועוררה דיון סביב הכינוי.

ב-2018 פורסם כי מפיק המסיבות ירון ברבי ביקש להכניס למסיבותיו בליינים בהירי עור, ולדחות בעלי חזות מזרחית, ונשים בעלות מאפיינים חיצוניים מסוימים, שאותן כינה צ'חלוויטות (שהוא כינוי משודרג לצ'חלה).

==קישורים חיצוניים==
* 
* 
* נדב פרץ, [https://www.tarbut-blog.cet.ac.il/2014/02/יא-צחלה/ יא צ'חלה], באתר תרבות, 10 בפברואר 2014
* 

==הערות שוליים==

קטגוריה:סלנג עברי
קטגוריה:כינויי גנאי
קטגוריה:מונחים לנשים
אגמייה מצויצת

אגמייה מצויצת (שם מדעי: Fulica cristata) היא מין של עוף ביצה מהסוג אגמייה ממשפחת הרליתיים, החי במרבית אפריקה למעט מערב, מרכז וצפון אפריקה. בנוסף לאפריקה האגמייה נפוצה גם בחצי האי האיברי.

== מאפיינים ==
אגמייה זו היא בעלת נוצות בצבע שחור, מצח שצבעו נע בין לבן לחום ועיניים אדומות. אורכה של האגמייה 38 עד 45 סנטימטרים ומשקלה 500 גרם עד 1,000 גרם.

הפרט הצעיר שונה במראהו מהמבוגר והוא בעל חזה לבנבן וחסר המצח הלבן. והוא מקבל את הנוצות השחורות בגיל 4 חודשים ואת המצח הלבן רק בגיל שנה.

הנקבה מטילה בעונת הרבייה כ-8 ביצים.

האגמייה נפוצה באזורי ביצות ואגמים באפריקה וניזונה בעיקר מחסרי חוליות כמו סרטנים קצרי בטן, חרקים, תולעים ורכיכות אך גם מדגים, ראשנים ואפילו ביצים של עופות מים אחרים.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1789
קטגוריה:רליתיים
קטגוריה:בעלי חיים בביצות באסיה
קטגוריה:הרפובליקה הדמוקרטית של קונגו: עופות
קטגוריה:טנזניה: עופות
קטגוריה:אתיופיה: עופות
קטגוריה:ספרד: עופות
קטגוריה:טקסונים שתוארו בידי יוהאן פרידריך גמלין
המכון למחקר רפואי ישראל-קנדה

המכון למחקר רפואי ישראל-קנדה (באנגלית: Institute for Medical Research, Israel-Canada) הוא מכון מחקר רפואי, המסונף לפקולטה לרפואה של האוניברסיטה העברית בירושלים.

המכון למחקר רפואי מציע בעיקר קורסים לתואר ראשון במדעים ביו-רפואיים מלבד זאת סטודנטים הלומדים יכולים לרכוש לימודי בסיס לקראת התוכניות הקדם-קליניות שילמדו בתואר ראשון בפקולטה לרפואה של האוניברסיטה העברית. נכון ל-2016 במכון לומדים כ-600 סטודנטים לתואר שני ודוקטורט. תוכניות הדוקטורט מציעות מגוון רחב של תחומי מחקר רבים במדעי הרפואה וזאת במסגרת שיתוף פעולה עם בית החולים הדסה.

המכון נתמך בחלקו על ידי ארגון הידידים הקנדים של האוניברסיטה העברית וממן את המלגות והמחקרים של המכון, בנוסף לכך הארגון מסייע בקידום שותפויות מחקר רפואיות בין קנדה לישראל.

== היסטוריה ==
המכון למחקר רפואי ישראל-קנדה הוקם ב-2008 וכבר עם הקמתו מנה חמש מחלקות: מחלקת אימונולוגיה וחקר הסרטן, מחלקת מיקרוביולוגיה וגנטיקה מולקולרית, מחלקת נוירוביולוגיה רפואית, מחלקת ביולוגיה התפתחותית וחקר הסרטן ומחלקת ביוכימיה וביולוגיה מולקולרית.

המייסד והיו"ר הראשון של המכן היה פרופסור איתן יפנוף, ב-2008 נבחר היו"ר השני של המכון, דוד ליכטשטיין. ב-2012 מונתה חיה לורברבאום-גלסקי לכהן כיו"ר המכון וזאת כיהנה בתפקיד עד 2020, מאז 2020 מכהן בתפקיד יו"ר המכון פרופ' רמי עקילאן.

== חטיבות הוראה ==
המכון מעניק תואר ראשון במדעים ביו-רפואיים. בנוסף לכך, המכון מלמד את בסיס המקצוע לקראת התוכניות הקדם-קליניות שילמדו בתואר ראשון בפקולטה לרפואה של האוניברסיטה העברית. בין התוכניות נמנות: רפואת שיניים, סיעוד, רפואה צבאית ועוד. נכון ל-2016 יותר מ-2800 סטודנטים נרשמו לתוכניות אלו.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קמפוס האוניברסיטה העברית בעין כרם
קטגוריה:יחסי ישראל–קנדה
קטגוריה:מכוני מחקר בישראל
ויקטור דזנאי

ויקטור דזנאי (במקור דיטריכשטיין,<ref>Névváltoztatása a M. Kir. Belügyminisztérium 5130/1907. számú rendelete alapján</ref> (בהונגרית: Déznai Viktor; ארד, 25 במאי 1884 – קלוז'-נאפוקה, 1 בדצמבר 1968) היה סופר יהודי-הונגרי ברומניה, חוקר אורבניזם דהיינו עירוניות (תחום מדעי).

== קורות חיים ==
ויקטור דיטריכשטיין נולד במשפחה יהודית.<ref>[https://www.centropa.org/hu/person/deznai-viktor Dr. Déznai Viktor a centropa.org-on]</ref> הוא סיים את לימודיו באוניברסיטת אטווש לוראנד בבודפשט ובסורבון בפריז כמורה לשפה ולספרות צרפתית, ודוקטור במדעי הרוח. משנת 1907 היה מורה בטימישוארה בבית הספר התיכון הריאלי הראשי הממלכתי, משנת 1919 היה מורה בבית הספר התיכון היהודי והמנהל של גימנסיית הפועלים. בין השנים 1948–1950 היה פרופסור במחלקה לעירוניות ולתכנון ערים באוניברסיטת בבש-בויאי בקלוז'-נפוקה. עד 1958 עבד גם בספריית האקדמית בקלוז'.

עבודת הדוקטורט שלו (על רגשות הטבע בספרות הצרפתית של המאה ה-17, בודפשט, 1907), שכבר יצאה לאור בהוצאתו, הוכיחה את רב צדדיותו. הוא החל את לימודיו במדע העירוניות לפני מלחמת העולם הראשונה, ומחקריו בתחום זה נקראו על ידו אורבנולוגיה כבר בשנת 1912; מונח זה אומץ גם על ידי הספרות בעולם, בתוספת המילה אורבניסטיקה, כלומר היישום הטכני של מדע העירוניות.

הוא למד בהרחבה את בעיית התכנון העירוני מתחת לפני הקרקע והשתתף בקונגרסים בינלאומיים לתכנון עירוני. בשנת 1934 בליון וב-1937 בפריז. הוא היה חבר בכמה אגודות אירופאיות ואמריקאיות ומשנת 1930 הציע כמה הצעות (כולל למכון הפדגוגי ג'יי-ג'יי רוסו של אוניברסיטת ז'נבה) לארגון אולימפיאדות אינטלקטואלות משנות ה-30 של המאה ה-20 ואילך. לאחר מלחמת העולם השנייה פיתח תוכנית להקמת מכון מחקר לעירוניות הן בינלאומי והן מקומי, וכתב את ההיסטוריה העירונית של קלוז'-נאפוקה על פי הזמנה ממלכתית.

כחצי מאה מחקריו על מדע העירוניות התפרסמו בחמש שפות בחמישה כתבי-עת, בהם Urbanismul הרומני, בכתב העת בבודפשט בשם Városok Lapja, בפריז ב-La Vie Urbaine ב-Zirkel בשטוטגרט וב-Oeuvres בז'נבה, עם התייחסות מיוחדת לפיתוח של ערים כמו: בוקרשט, טימישוארה, קלוז'. הוא עבד בעיתון טימישוארה, בעיתונות בשפה ההונגרית: ב"עידן שלנו" (שני הנהרות), "דרכנו", "טריבונה", וכן בעיתונות בשפה הרומנית כמו: Contemporanul, Viața Economică.

== יצירותיו ==
* Lurbanisation du monde (בריסל, 1932).
* תוכנית D (עם אישטוואן גרדוני, רומן, הוצאת פראגר, ברטיסלבה, 1938).
* ברית המועצות, 1–2; הספר הרוסי, קלוז'-נאפוקה, 1946.
* פירוטו על הסיווג הכללי של ערים נותר בכתב יד, ויחד עם ספרייתו, אוספיו, התכתבויותיו נתרמו לספריית סניף האקדמיה בקלוז'.
* סיפור חייו ועבודתו נכתבו על ידי תלמידו, ג'רג' בלייר (כתב היד בבעלות המשפחה).

== לקריאה נוספת ==
* Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981.

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:עיתונאים יהודים רומנים
קטגוריה:סופרים יהודים רומנים
קטגוריה:ניצולי השואה: הונגריה
קטגוריה:ניצולי השואה: רומניה
קטגוריה:טימישוארה: יהודים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנפטרו ב-1968
קטגוריה:הונגרים שנולדו ב-1884
ג'בל שעאנבי

ג'בל שעאנבי (בערבית: جبل الشعانبي; בתרגום חופשי: הר הכבשים) הוא הר בתוניסיה, הגבוה ביותר במדינה. גובהו 1,544 מ' מעל פני הים, והוא מהווה חלק מרכס הרי האטלס הדרומיים. הוא ניצב מעל העיר קסרין שבמערב תוניסיה. פסגתו מכוסה כולה בעצי אורן ולעיתים בחורף היא מתכסה בשלג. ההר הוא חלק מהפארק הלאומי שעאנבי.

== תיאור ==
ג'בל שעאנבי הוא הר בודד שנכלל ברכס הרי האטלס במרכז מערב תוניסיה, 17 ק"מ צפונית מערבית לעיר קסרין ומספר קילומטרים מזרחית מהגבול עם אלג'יריה. ניתן להגיע אל פסגתו באמצעות מסלול המתאים לרכבי שטח לגובה של 1,300 מ'. למעלה מגובה זה אינו נגיש לרכבים, אך בטיול של כשעתיים ניתן להגיע ברגל אל הפסגה. בשנת 1956, עם עצמאות תוניסיה מצרפת, הציבו פעילים פוליטיים תוניסאים סהר מתכת על ראש ההר, כדי לסמן את ניצחון ההתנגדות העממית<ref name=":0"></ref>. 

מאז דצמבר 2012, מהווה ההר מקום מסתור לקבוצות טרור אסלאמיסטיות. על כן, מדי כמה חודשים נערך מבצע צבאי של הכוחות המזוינים של תוניסיה כנגד הטרוריסטים.

== שמורת הטבע ==
כבר בשנת 1977 הוכרז ההר על ידי אונסק"ו כשמורה ביוספרית. שטח השמורה הכולל הוא 43,723 דונם, עם שטח ליבה של 6,723 דונם. בתוך השמורה חיים כ-8,000 אנשים, רובם חקלאים המגדלים בעלי חיים, דגנים, כוורות דבורים, מטעים ועוד. אזור הליבה של ההר, הכולל את פסגתו, הוכרז כפארק הלאומי שעאנבי בשנת 1980 כדי להגן על הסביבה הטבעית האקולוגית של האזור<ref name=":0" />.

==קישורים חיצוניים==

* 

== הערות שוליים ==

קטגוריה:הפסגות הגבוהות במדינתן
קטגוריה:תוניסיה: גאוגרפיה
קטגוריה:תוניסיה: שמורות ביוספריות
קטגוריה:אפריקה: הרים
2nd South Carolina String Band

2nd South Carolina String Band (בעברית: להקת כלי המיתר השנייה של דרום קרוליינה) היא להקת קאנטרי אמריקאית, המשחזרת מוזיקה אותנטית מתקופת מלחמת האזרחים האמריקנית. הקבוצה טוענת כי היא "מבצעת 'מוזיקת מלחמת אזרחים' בצורה אותנטית ככל האפשר, כפי שהיא נשמעה באמת לחיילי מלחמת האזרחים"<ref></ref>.

על פי האתר הרשמי של הלהקה, הקבוצה הוקמה באוגוסט 1989. מייסדי הלהקה, ג'ו אוורס ואחיו פרד אוורס, ג'ון פריילר, דייב גוס ובוב בימן, היו נגנים חובבים והתמקצעו בכלים מתקופת המלחמה: בנג'ו, תוף סנר, כינור, גיטרה וטמבורין. הם פרסמו במהלך השנים שישה אלבומי אולפן על ידי חברת התקליטים Palmetto.

הלהקה מופיעה למספר סצנות בסרט "Gods and Generals", בבימויו של רונלד פ. מקסוול, והמוזיקה שלהם מהווה את פסקולו. בנובמבר 2004 זכתה הלהקה בפרס סטיבן קולינס עבור השימור שלהם של מוזיקה מהמאה ה-19.

== דיסקוגרפיה ==
* Southern Soldier (1997)
* Hard Road (2001)
* In High Cotton (2002)
* Dulcem Melodies (2006)
* Lightning in a Jar [Live] (2008)
* Strike the Tent! (album) (2013)
* Ain't Dead Yet! (2017)

== קישורים חיצוניים ==
* 

* כתבה על [https://www.battlefields.org/learn/articles/2nd-south-carolina-string-band 2nd South Carolina String Band]

== הערות שוליים ==

קטגוריה:להקות קאנטרי אמריקאיות
קטגוריה:להקות שהוקמו בשנת 1989
הושיעה את עמך

הושיעה את עמך הוא ניגון שהולחן על ידי הרב ד"ר אברהם טברסקי. הניגון הפך במשך השנים לאחד מהניגונים המזוהים עם חסידות חב"ד.

== אודות הניגון ==
קצב שירת הניגון הוא שמח. מילות הניגון הם מפרק כ"ח בתהילים, בו מתפלל דוד המלך לאלוקים שיושיע ויגאל את עמו, וירומם אותם "עד העולם" – לנצח.

בשנת 1960 הלחין הרב טברסקי את המילים בתהילים. שבוע לאחר מכן שר את הלחן לראשונה בציבור, בחתונה של אחיו הצעיר.

במהלך התוועדות שמחת תורה תשכ"ב ביקש הרבי מהאורחים שבאו לחודש תשרי שישירו שיר מארץ ישראל, ר' אברהם לידר החל לשיר 'הושיעה את עמך'. במהלך התוועדות ערב ראש השנה תשכ"ג, אמר הרבי שנמצא בהתוועדות "בעל ה'הושיעה את עמך' מכפר חב"ד, אז שינגן לנו ניגון מזמרת הארץ"- ניגון מארץ ישראל, לידר החל לנגן ניגון אחר, אך הרבי ביקש שישיר את הניגון שלימד, והחל לנגן הושיעה את עמך. מאז החל להתנגן הניגון במרכז חב"ד העולמי - 770 כשפעמים רבות הרבי בעצמו היה מתחיל את הניגון בהתוועדויות, לרוב זה היה כשהרבי דיבר על יהודי רוסיה, ובחלוקת כוס של ברכה לקהל במוצאי החגים.

באותה תקופה יצא האלבום השלישי 'ניגוני חב"ד' של ניח"ח ושם ביצוע לשיר, על עטיפת האלבום נכתב כי אמנם ניגון זה מקורו לא בחב"ד, אך תלמידי ליובאוויטש אימצו את המנגינה הזו והיא מושרת לעיתים קרובות בכינוסים ובהתוועדויות של הרבי. 

בסוף התוועדות פורים תשכ"ד החל הרבי לנגן את הניגון ובמקום המילים "וברך את נחלתך" שינה ל"ורחם על נחלתך".

==עיבודים מוזקליים==
ב-1962 הופיע הניגון באלבום "ניגוני חב"ד 3" של ניח"ח, ב־1969 הופיע באלבום "לכו נרננה" של נירה רבינוביץ' ושלמה ניצן, ב-2011 הופיע באלבום "לחיים טיש" - חב"ד,
ב-2021 הופיע בביצוע של שלומי שבת באלבום צמאה 6.

השיר בוצע במהלך השנים גם על ידי שלמה כץ, מנדי ג'רופי, אברהם פריד, יוני שלמה, חיים ישראל, ישי ריבו, בני פרידמן, יצחק מאיר ועוד.

==קישורים חיצוניים==
* [https://youtube.com/watch?v=OLcxQL2uCSA הניגון מושר בהתוועדות א' שבט תשל"ז] אצל הרבי מנחם מנדל שניאורסון, ערוץ jem ביוטיוב
* [https://anash.org/the-story-of-a-niggun-and-a-soulful-connection/ סיפורו של הניגון הושיעה את עמך] 
* שמוליק קפלן, [https://youtube.com/watch?v=C5YFVZP9Oa8 הושיעה את עמך], הללו - פודקאסט הניגונים של צמאה
*[https://youtu.be/L3sYIi3szR8 סרטון בו נראה הרה"ק אדמו"ר מריבניץ הרב חיים זנוויל אברמוביץ' זצוקללה"ה רוקד ושר השיר הושיעה את עמך בלחן שהלחין הד"ר רבי אברהם טברסקי]

== הערות שוליים ==

קטגוריה:ניגונים חסידיים
קטגוריה:ניגוני חב"ד
מיאו

שמאל
חתול מילל
מיאו היא המילה המייצגת את הקול שאותו מבצעים החתולים לתקשורת עם סביבתם .

גורי החתול הצעירים משתמשים ב"מיאו" כדי לתקשר עם אימם. חתול בוגר בדרך כלל אינו מתקשר עם חתולים אחרים באמצעות קולות, וכאשר הוא מילל מטרתו היא לרוב תקשור עם בני אדם שסביבו, מסיבה זו חתולי מחמד מיללים יותר מחתולי בר.

מומחים מבחינים בין סוגים שונים של "מיאו", שמושמעים על ידי החתול למטרות שונות, משיכת תשומת לב, בקשת מזון וכדומה. ככל שה"מיאו" חזק, אינטנסיבי ותכוף יותר, המסר שהחתול מעוניין להעביר דחוף וחשוב לו יותר. חתול זכר מפיק צליל חזק יותר משל נקבה.

== איות ==
המילה "מיאו" היא אונומטופיה ולכן היא קיימת בשפות רבות, בחלקן יש לה וריאציות שונות. ישנן שפות שבהן הפכה המילה לשם בעל החיים עצמו.<ref>סינית היא דוגמה בולטת (מאו)</ref>

=== הבדל בין השפות ===
הטבלה מטה מציגה את הדרך בה כל שפה מבטאת את המילה "מיאו":
{| class="wikitable"
!צורת כתיבה
!השפות
|-
|
|ערבית<ref name="al-Samu"></ref>
|-
|
|וייטנאמית<ref></ref>
|-
|
|אינדונזית<ref>[https://kbbi.kemdikbud.go.id/entri/Meong Meong] at KBBI Daring</ref>
|-
|
|פרסית
|-
|
|אנגלית אמריקאית<ref></ref>
|-
|
|קטלאנית
|-
|
|אפריקאנס
|-
|
|צרפתית
|-
|
|בלארוסית, קרואטית, פינית, גרמנית
אידו, אינטרלינגואה, לטינית, ליטאית,

פולנית, פורטוגזית, רומנית, ספרדית
|-
|miauw
|הולנדית
|-
|miāo ()
|מנדרינית
|-
|miu1 ()
|קנטונית
|-
|miao
|איטלקית
|-
|miaow
|אנגלית בריטית<ref></ref>
|-
|
|טורקית
|-
|
|דנית
|-
|
|נורווגית ושוודית
|-
|miyau ()
|ארמנית
|-
|mao ( (myām̥ō))
|בנגלית
|-
|meogre
|קירגיזית
|-
|
|אספרנטו
|-
|ngiyaw
|פיליפינית<ref></ref>
|-
|miyāʾūṉ ()
|אורדו<ref name="feroz"></ref>
|-
|
|איסלנדית
|-
|
|סלובקית, צ'כית
|-
|knavili ()
|גאורגית
|-
|
|אסטונית
|-
|
|לטבית
|-
|
|אוקראינית
|-
|
|לוז'באן
|-
| ()
|יוונית<ref></ref>
|-
|nyā ()
|יפנית
|-
|yaong () או nyang ()
|קוריאנית
|-
|myau ()
|עברית ויידיש
|-
|mjau ()
|סרבית
|-
|miáú () or nyaú
|הונגרית
|-
|myau ()
|רוסית, בולגרית
|-
|ngiau
|מלאית<ref>[http://prpm.dbp.gov.my/cari1?keyword=ngiau Ngiau] at Pusat Rujukan Persuratan Melayu</ref>
|-
|mijav
|סלובנית
|}

==ראו גם==
* תסמונת קרי דו שה

==קישורים חיצוניים==

* 
* [https://www.israsport.co.il/זאת-הסיבה-המדעית-שחתולים-עושים-מיאו/ זאת הסיבה המדעית שחתולים עושים 'מיאו']
* [https://www.purina.co.il/חתולים/התנהגות/סוגי-יללות-חתולים-המילון-השלם-לחתולית-מדוברת סוגי יללות חתולים כך תבינו מה החתול רוצה]

==הערות שוליים==

קטגוריה:קולות בעלי חיים
קטגוריה:חתולים בתרבות
מפרץ ג'ירולאטה

מפרץ ג'ירולאטה (בצרפתית: Golfe de Girolata) שוכן בחצי האי לה סקנדולה (La Scandola) בחוף המערבי של האי קורסיקה השייך לצרפת, בערך באמצע הדרך בין אז'אקסיו לקלווי. בשנת 1983 נוסף מפרץ ג'ירולאטה לרשימת אתרי המורשת העולמית של אונסק"ו, כחלק מאתר המורשת העולמית: "מפרץ פורטו: הקאלאנקות של פיאנה, מפרץ ג'ירולאטה ושמורת סקנדולה".

מפרץ ג'ירולאטה גובל בקאפו סנינו (Capu Seninu) ובפונטה סקנדולה (Punta Scandola). בחוף המפרץ שוכן כפר הדייגים לשעבר ג'ירולאטה המונה כ-100 תושבים כולל עשרה בתים והריסות מבצר של הרפובליקה של ג'נובה. לא ניתן להגיע אליו ברכב, אלא רק ברגל באמצעות מסלולי הליכה שונים, כולל מארה אי מונטי (Mare e monti, באיטלקית: ים והרים) מסלול הליכה למרחקים ארוכים דרך ג'ירולאטה. בקיץ מגיעות לנמל הטבעי של ג'ירולאטה ספינות טיולים מספר פעמים ביום ממקומות שונים כמו קלווי, ל'איל-רוסה, פורטו, סגונה, קרגזה ואז'אקסיו.

==גלריה==
<gallery mode=packed widths="180px" heights="180px">
Girolata 0ff.jpg|ג'ירולאטה ממסלול ההליכה מארה אי מונטי כשברקע חצי האי לה סקנדולה
Corsica Fortin de Girolata agave.jpg|פורטין דה ג'ירולאטה היה חלק מהביצורים הג'נובזיים של האי
Corsica Girolata Punta Scandola.jpg|נוף לפונטה סקנדולה
Corsica Girolata la vache sur la Plage de Focaghia.jpg|פרות על החוף ליד המזח
Corsica Girolata street.jpg|כביש בחלקה העליון של ג'ירולאטה
</gallery>

== קישורים חיצוניים ==

==הערות שוליים==

קטגוריה:קורסיקה
קטגוריה:מפרצים בים התיכון
Friday (שיר של ריטון ונייטקרואלרס)

Friday (המוכר גם בתור "Friday (Dopamine Re-Edit)") הוא שיר שהוקלט על ידי הדי ג'יי האמריקאי, ריטון, והלהקה הבריטית, נייטקרואלרס , בשיתוף פעולה עם מוסטפא & הייפמן. השיר יצא לאור ב-15 בינואר 2021 דרך חברת מיניסטרי אוף סאונד. השיר לוקח השראה מהשיר "Push the Feeling On" שיצא בשנת 1992.

== רקע ==
בתחילת שנת 2020, מופסה והייפמן החלו לצבור הצלחה וויראלית דרך קליפים בהם הם רוקדים ועושים סרטוני מם. הדיג'יי האמריקאי ריטון והמפיקים של Invisible Men החלו לגלות מודעות לפוטנציאל הרב שלהם בתור זוג שותף עקב הסרטונים שהעלו באתר האינטרנט יוטיוב.

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|3× פלטינה
|210,000
|-
!אוסטריה (IFPI Austria)
|2× פלטינה
|60,000
|-
!בלגיה (BEA)
|זהב
|20,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|יהלום
|333,333
|-
!איטליה (FIMI)
|3× פלטינה
|210,000
|-
!מקסיקו (AMPROFON)
|זהב
|70,000
|-
!ניו זילנד (RMNZ)
|זהב
|15,000
|-
!פולין (ZPAV)
|2× פלטינה
|100,000
|-
!פורטוגל (AFP)
|2× פלטינה
|20,000
|-
!ספרד (PROMUSICAE)
|2× פלטינה
|80,000
|-
!שווייץ (IFPI Switzerland)
|2× פלטינה
|40,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|זהב
|500,000
|-
! colspan="3" |סטרימינג
|-
!יוון (IFPI Greece)
|פלטינה
|2,000,000
|}

==קישורים חיצוניים==

== הערות שוליים ==

קטגוריה:שירים באנגלית
קטגוריה:שירים על יום שישי
קטגוריה:שירי מוזיקת האוס אמריקאיים
קטגוריה:סינגלים שהגיעו למקום הראשון בפולין
קטגוריה:שירי פלטינה באוסטרליה
קצב מזרחי

קצב מזרחי הוא האלבום ה-25 של הזמר הישראלי אייל גולן. האלבום יצא לאור ב-12 באפריל 2021, בהוצאת חברת התקליטים "ליאם הפקות". "קצב מזרחי" הוא אלבום הפתעה ואלבום ההמשך של האלבום הקודם של גולן, "להיות מאושר". האלבום יצא לאור ביום הולדתו ה-50 של גולן. בדומה לאלבום הקודם, בחלק משירי האלבום שיתף פעולה גולן עם אומנים ויוצרים נוספים דוגמת אברהם טל, אבי אוחיון, דודו אהרון, בניה ברבי, פאר טסי ועדי ליאון.

== רשימת רצועות ==

== הערות שוליים ==

קטגוריה:אלבומי 2021
קטגוריה:אלבומי אייל גולן
קטגוריה:אלבומי המשך
קטגוריה:אלבומי הפתעה
קטגוריה:אלבומים בעברית
קטגוריה:אלבומים שהופקו על ידי דולי ופן
קטגוריה:אלבומי חברת ליאם הפקות
הפארק הלאומי סידי א-טווי

הפארק הלאומי סידי א-טווי (בערבית: الحديقة الوطنية بسيدي الطوي) הוא פארק לאומי בתוניסיה שהוקם בשנת 1993<ref name="earthobservatory"></ref> והוא מורכב משטחי עשב.

הוא ממוקם בחלקה הדרומי של תוניסיה, סמוך לגבול לוב.<ref></ref> דרומית לפארק, 54 ק"מ משם, נמצאת העיירה בן גרדאן.<ref></ref> בפארק חיים ראמי סהרה.תמונת Landsat 7 משנת 1999 המציגה את עשב הדשא המשוחזר בגבול הפארק.

==קישורים חיצוניים==

==הערות שוליים==

קטגוריה:תוניסיה: פארקים לאומיים
מחוז ז'נדובה

מחוז ז'נדובה (בערבית תוניסאית: ولاية جندوبة) הוא אחד מעשרים וארבע מחוזות תוניסיה. המחוז נמצא על רכס הררי יחסית בצפון-מערב המדינה, כך שהוא גובל בעיקר באלג'יריה וכולל רצועה קטנה של חוף לים התיכון. הוא משתרע על שטח של 3,102 קמ"ר ואוכלוסייתו מונה 401,477. בירתו היא ז'נדובה.

== גאוגרפיה ==
המחוז ממוקם במערב תוניסיה, בחלקה בצפוני, כ-150 ק"מ מערבית לבירה תוניס. המחוז הררי ביותר ובעל טמפרטורות נמוכות מאוד ביחס לשאר המדינה. ממוצע הטמפרטורה במחוז במהלך חודשי החורף נע בין 5 ל-10 מעלות צלזיוס ובין 25 ל-30 מעלות צלזיוס בקיץ. משום גובהו וקרבתו לים, המחוז הוא הרטוב ביותר במדינה: ממוצע המילימטרים בחלקו הצפוני עומד על 1000 מ"מ בשנה ועולה על 1,500 מ"מ בדרום ומרכז המחוז (לשם השוואה, כמות הגשם השנתית הממוצעת בתל אביב היא 550 מ"מ).

== חינוך ==
בכל מחוז ז'נדובה קיימות 31 מכללות ו-18 בתי ספר תיכוניים המקבלים את פניהם כ-19,633 תלמידים. ברחבי המחוז קיימים גם 11 מרכזי הכשרה מקצועית, בית ספר לתיירות ובית ספר לרפואה. אוניברסיטת ג'נדובה, שנמצאת בבירת המחוז ז'נדובה, כוללת מדי שנה 14,700 תלמידים ומעסיקה כ-500 מורים.

== חלוקה מנהלית ==
המחוז מחולק ל-9 נציגויות, המחולקות אף הן לכ-14 עיריות, עשר מועצות מקומיות ו-95 "אימאדות".

==קישורים חיצוניים==

== הערות שוליים ==

קטגוריה:תוניסיה: מחוזות
אלתקה

תל שָׁלָף - אחת ההצעות המקובלות כיום לאתר של אֶלְתְּקֵה המקראית

אֶלְתְּקֵה הייתה עיר ישראלית, הנזכרת במקרא בין ערי הלויים מנחלת שבט דן, ובהמשך ידועה כאתר קרב חשוב בין האשורים למלכים בלבנט.

==במקורות==
אלתקה מוזכרת בתנ"ך פעמיים. היא מוזכרת בתיאור נחלת שבט דן:

.

בנוסף, אֶלְתְּקֵה נזכרת (כ"אֶלְתְּקֵא") ברשימת ערי הלויים בנחלת דָן שנמסרו ללויים בני קְהָת:

.

אֶלְתְּקֵה נזכרת במנסרת סַנְחֵרִיב המתארת בין השאר את מסע סנחריב בלבנט (701 לפנה"ס). על פי הכתוב במנסרה, מנהיגי עקרון הפלשתית מרדו באַשּׁוּר, והסגירו את פָּדִי מלכם שהיה נאמן לאַשּׁוּר לידי חִזְקִיָּהוּ מלך יְהוּדָה. מלך מצרים בא להלחם עם סַנְחֵרִיב עם צבאות מצרים וצבאות שגייס מכּוּשׁ, ובקרב שנערך באזור אֶלְתְּקֵה הובסו המצרים. סַנְחֵרִיב המשיך וכבש את אֶלְתְקַה ואת תמנה, וגם נקם במורדים מעקרון, ושחרר את פָּדִי מידי חִזְקִיָּהוּ.

יש המשערים שאירוע זה זהה למתואר בספר מלכים: 
.

תִּרְהָקָה מֶלֶך כּוּשׁ בתיאור זה מזוהה עם פרעה תַּהָרְקָה מהשושלת הנובית מכּוּשׁ.

היו שטענו שאלתקה היא "בית מקושש" המוזכרת בתוספתא וכן היו שזיהו את אלתקה עם כפר לקוטיא המוזכרת באיכה רבה.

==זיהוי האתר==
"מנסרת [[מוזיאון ישראל"]]

זיהוי האתר של אֶלְתְּקֵה אינו ודאי. ממיקום האזכור של אלתקה בתוך רשימת הערים של שבט דן מסיקים שאלתקה הייתה בדרום נחלת השבט. 

היו שזיהו את אלתקה בבית לַקְיַא, אך בנימין מזר טען שזיהוי זה אינו אפשרי. יצחק גולדהאר זיהה את אלתקה בחרבת קותלן, 3 קילומטר צפונית מערבית לח'ולדה. ויליאם פוקסוול אולברייט זיהה את אלתקה בתֵּל מִקְנֶה, בעקבות הזיהויים של תמנה בחרבת תבנה ושל עקרון בתל בטש. אולם לאחר שחברי קיבוץ רבדים זיהו את ההיקף הגדול של השרידים בתל-מקנה, הם הציעו לזהות במקום את עקרון וזיהוי זה התקבל על דעת רבים. עם זאת, היו שטענו עדיין שיש לזהות את אלתקה בתל מקנה ואת עקרון למקם בתל צפית. לאחר מציאת כתובת עקרון בשנת 1998, נקבע שעקרון נמצא בתל מקנה, והזיהוי של אלתקה בתל מקנה נדחה. בתחילת שנות ה-60 הציע משה ישראל לזהות את אלתקה בתל חרסים. אולם ההצעה לא זכתה לתשומת לב בין החוקרים ובשנת 1976 הציע בנימין מזר לזהות את אלתקה בתל שלף, אשר מתאים מבחינת מקומו, ושנמצאו בו ממצאים מתאימים לתקופת המקראוזיהוי זה התקבל בקרב רבים.

==ראו גם==
* מסע סנחריב בארץ ישראל

==הערות שוליים==

קטגוריה:יישובי המקרא
קטגוריה:נחלת שבט דן
מיוריאנוס

מָיוֹריאנוס (בלטינית: Julius Valerius Maiorianus; 420 לערך – 7 באוגוסט 461) היה קיסר האימפריה הרומית המערבית בין השנים 457 ל-461. כגנרל בולט של הצבא הרומי, מיוריאנוס הדיח את הקיסר איוויטוס בשנת 457 וירש את מקומו. מיוריאנוס היה הקיסר האחרון שעשה מאמץ ממוקד לאחד מחדש את האימפריה הרומית המערבית. כאשר תחת שלטונו רק איטליה, דלמטיה ומעט שטחים בצפון גאליה, ניהל מיוריאנוס מערכה שנמשכה שלוש שנים נגד אויבי האימפריה. יורשיו עד נפילת האימפריה, בשנת 476/480, היו למעשה שליטי בובה תחת גנרלים ברברים בצבא רומא, או קיסרים שנבחרו ונשלטו על ידי האימפריה הרומית המזרחית.

לאחר שהביס את מתקפת הוונדלים על רומא, מיוריאנוס ניהל קמפיין כנגד הממלכה הוויזיגותית בדרום גאליה. לאחר שהביס את המלך תאודוריד השני בקרב ארל, מיוריאנוס אילץ את הגותים לנטוש את כיבושיהם בספטימניה (דרום מערב צרפת של היום) והיספניה (ספרד של היום) ולהחזיר את האזור למצב של פוידרטוס (בעלי ברית כפופים לרומא). מיוריאנוס גם תקף את הממלכה הבורגונדית, הביס אותה ואילץ גם את הבורגונדים לחזור למצב פוידרטוס.

בשנת 460 עזב מיוריאנוס את גאליה כדי לבסס את אחיזתו בהיספניה. הגנרלים שלו החלו במערכה כנגד הממלכה הסואבית בצפון-מערב היספניה וגם כאן, הצליחו הרומאים להחזיר את האזור למצב פוידרטוס. תוכניתו להחזרת אפריקה מהוונדלים נכשלה עקב בגידה בתוך צי הפלישה.

מיוריאנוס ניסה לבצע רפורמה בממשל הקיסרי על מנת להפוך אותו ליעיל יותר וצודק יותר. הגנרל ריקימר הדיח והרג את מיוריאנוס, שהפך ללא פופולרי בקרב האצולה הסנטורית עקב הרפורמות שביצע. למשך חמישה ימים עונה מיוריאנוס עד שנערף ראשו ליד הנהר סטאפורה שנמצא בתוך מחוז לומרדיה.

== קישורים חיצוניים ==

* 
* 

קטגוריה:קונסולים בקיסרות הרומית
קטגוריה:ילידי 420
קטגוריה:נפטרים ב-461
קרחון לינדר

קרחון לינדר (באנגלית: Linder Glacier) הוא קרחון יובלי תלול ברכס לאנטרמן, בהרי באוורס, באזור חוף פנל שבאנטארקטיקה.

אורכו של הקרחון 13 קילומטרים.

הקרחון מנקז את המורדות הדרומיים של הר ברנשטיין; הקרחון זורם לכיוון דרום ונשפך אל קרחון האנטר.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בשנים 1960–1962.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם לוטננט מייקל איי. לינדר (Michael A. Linder), מחיל המילואים של צי ארצות הברית, שהיה קצין התקשורת וקצין המנהלה של תחנת מקמרדו בעונת החורף (החוף האנטארקטי) של 1967.

בדומה לשמו של קרחון האנטר, גם שם קרחון זה נקרא על שם קצין בתחנת מקמרדו.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8845 קרחון לינדר] באתר הסקר הגאולוגי של ארצות הברית 
* [https://data.aad.gov.au/aadc/gaz/scar/search_names_action.cfm?search_text=8465&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון לינדר] באתר הגאזט האנטארקטי המשווה SCAR של ממשלת אוסטרליה 
* [https://geographic.org/geographic_names/antname.php?uni=8845&fid=antgeo_114 תצלום לוויין של אזור קרחון לינדר]

== הערות שוליים ==

לינדר
יחסי אוסטרליה–מונגוליה

יחסי אוסטרליה–מונגוליה הם יחסי החוץ בין אוסטרליה למונגוליה. יחסים דיפלומטיים בין המדינות כוננו בשנת 1972,<ref name="Diplomatic Relations">[http://mongolia.embassy.gov.au/ulnb/factsheet.html "Diplomatic Relations"].</ref> עם קשרים המתמקדים בחינוך, כרייה,<ref name="Paid a Courtesy Call on President">Kh, Aminaa.</ref> וסיוע התפתחותי.<ref name="DFAT Mongolia Brief"></ref>

== היסטוריה ==
שגרירות מונגוליה בקנברה
אוסטרליה הכירה במונגוליה כעצמאית מרפובליקת סין (טאיוואן) רק בפברואר 1967, למרות התנגדויות טאיוואניות. מונגוליה הייתה המדינה הקומוניסטית השנייה שאוסטרליה הכירה בה אחרי ברית המועצות.<ref></ref> שתי המדינות כוננו יחסים דיפלומטיים רשמיים ב-15 בספטמבר 1972. מונגוליה פתחה שגרירות בקנברה בשנת 2008, ואילו אוסטרליה פתחה שגרירות באולן בטור בדצמבר 2015, וקודם לכן פתחה ועדת סחר אוסטרלית בשנת 2011.

המושל הכללי של אוסטרליה ביל היידן ביקר במונגוליה בשנת 1994, ונשיא מונגוליה פונסלמאגיין אוצ'ירבט ביקר באוסטרליה בשנת 1997.<ref name="Mozzies Australian Assistance to Mongolia">[http://www.mozzies.mn/?page_id=49 "Australian Assistance to Mongolia"]. </ref><ref name="МОНГОЛ, АВСТРАЛИЙН ХАРИЛЦААНЫ ТОВЧ ЛАВЛАХ"></ref>

בפברואר 2011, ראש ממשלת מונגוליה, Sühhbaataryn Batbold, הפך לראש הממשלה המונגולי הראשון שביקר באוסטרליה.

== הגירה ==
=== אוסטרלים ===
בשנת 2013 דיווח "The Australian" כי יותר מ-650 אוסטרלים גרים במונגוליה, כאשר למעלה מ-45 עסקים מבצעים פעולות.<ref name="The Australian 2013"></ref>

=== מונגולים ===
במפקד הלאומי של מונגוליה בשנת 2010, תועדו 962 אזרחים מונגולים שהתגוררו באוסטרליה,<ref name="2010 Mongolian Census"></ref> בעוד שבשנת 2017 העיר השגריר האוסטרלי כי באוסטרליה למדו כ-2,000 סטודנטים מונגולים.

בשנת 2018, המחלקה האוסטרלית לענייני חוץ ומסחר העירה כי למעלה מ-7,000 סטודנטים מונגולים לומדים באוסטרליה.<ref name="dfatamb"></ref>

== סיוע חיצוני ==
תוכנית הסיוע של אוסטרליה למונגוליה כוללת חינוך ותמיכה בענף הכרייה ובממשל, ובסך הכל הוקצו 10.9 מיליון דולר אוסטרלי לסיוע בתקופה 2017–2018.<ref></ref>

למעלה מ-430 מלגות לתואר שני באוסטרליה במסגרת AusAID הוענקו למונגולים מאז תחילת התוכנית בשנת 1994.<ref></ref>

== הגנה ==
מונגוליה וכוחות ההגנה של אוסטרליה שירתו יחד במלחמת עיראק, באפגניסטן וכן בפעולות שמירת שלום בדרום סודאן, קוסובו וסיירה לאון. אוסטרליה משתתפת בתרגילי שמירת השלום של Khaan Quest השנתיים המתארחים במונגוליה.

== קישורים חיצוניים ==

== הערות שוליים ==
קסיוס אפרוניאנוס

קסיוס אפרוניאנוס (בלטינית: Cassius Apronianus) היה סנאטור רומאי שחי במאה ה-2 לספירה. הוא נשא לאישה את בתו של ההיסטוריון, הנואם, והפילוסוף היווני דיון כריסוסטומוס. בנם היה ההיסטוריון, הקונסול והסנטור קסיוס דיו.

אפרוניאנוס היה במקור מביתיניה (צפון מערב טורקיה כיום). הוא היה מושל הפרובינקיה ליקיה ופמפיליה בסביבות שנת 179/180, ואז מושל הפרובינקיה קיליקיה (דרום מזרח טורקיה כיום) סביב שנת 180 עד סביב שנת 183, שם הצטרף אליו בנו, דיו. אפרוניאנוס הפך לקונסול "מחליף" (suffectus) ככל הנראה בסביבות שנת 185, ולאחר מכן כיהן כמושל הפרובינקיה דלמטיה (דלמטיה המודרנית, כיום בקרואטיה).

==הערות שוליים==

קטגוריה:קונסולים בקיסרות הרומית
קטגוריה:אישים שחיו במאה ה-2
שונא מתנות יחיה

שונא מתנות יחיה הוא ביטוי מקראי לפיו למי שמתרחק מקבלת מתנות תהיה תוספת חיים.
==מקור הביטוי והיחס אליו==
מקורו של הביטוי בפסוק ב המבטא הנגדה בין מי שיש לו תאוות בצע לבין מי ששונא מתנות: .

הביטוי הובא ברמב"ם כדרגת צדיקים גדולים: 

כעין זאת הובא הביטוי בשולחן ערוך כמידת חסידות: 

כך מובא, למשל, בתלמוד על רבי זירא, שנהג לסרב לקבל מתנות בטענה שזו סגולה להאריך ימים שהרי שונא מתנות יחיה, אבל כאשר קראו לו לבית ריש גלותא היה מסכים לבוא, והסביר שבני ביתו של ריש גלותא מתכבדים בכך שהוא מגיע לביתם, וכבוד זה נחשב כתשלום.

==המעשה של "ארעא קמייתא"==
מסופר על האמורא, רבי אבא, שהקדים את רב גידל בקניית קרקע שרב גידל כבר התעסק בקנייתה. המקרה הגיע לידיעתו של רבי יצחק נפחא, והוא שאל את רבי אבא: אם עני מהפך בחררה (עוגת קמח צלויה על גחלים), ובא אחר ולוקחה ממנו, מה הדין? רבי אבא ענה: הוא נקרא רשע. רבי אבא הסביר לרבי יצחק שהוא לא ידע שרב גידל כבר התחיל להתעסק בקניית קרקע זו, ועכשיו שהוא יודע את הרקע הוא מסכים לתת לו אותה במתנה אך לא למכרה לו, משום שמכירת הקרקע הראשונה ("ארעא קמייתא") נחשבת לסימן רע. רב גידל סירב לקבלה במתנה, על פי הפסוק במשלי "שונא מתנות יחיה". מאחר ששניהם סירבו להשתמש בקרקע, היא נשארה הפקר, והייתה מכונה "ארעא דרבנן" (הקרקע של הרבנים).
==קישורים חיצוניים==

*[https://olamot.net/shiur/שונא-מתנות-יחיה שונא מתנות יחיה], שיעור באתר "עולמות"
* 

==הערות שוליים==

קטגוריה:ניבים וביטויים תנ"כיים
קטגוריה:רגשות
קטגוריה:מתנה
קטגוריה:משלי
סחיטה (מיצוי)

מגרסה אוטומטית
סחיטה היא פעולה, שבה מחולצים נוזלים מן הצומח, ממאכלים כגון ירקות ופירות. הסחיטה עשויה להתבצע לכיוונו של כלי קיבולת מסוים, כגון כוס או בקבוק או קערה, והצטברות הנוזל בכלי הקיבולת יכולה להיקרא מיץ. סחיטה היא תולדה של דש, אחת מל"ט המלאכות האסורות בשבת ולכן היא אסורה בשבת.

== באופן כללי ==
ישנן שיטות רבות, שבהן ניתן לסחוט נוזלים מצמח מסוים, החל מסחיטת פירות באופן ידני ועד לסחיטה באמצעות ציוד תעשייתי. סחיטה היא בדרך כלל השיטה המועדפת לצריכת כמויות גדולות של תוצרת מיצים במהירות, ולעיתים קרובות היא נעשית באופן יעיל יותר באמצעות מכשיר ביתי, הנקרא מסחטה, שבה שמים את הפרי בחרוט, ואותו מועכים בעזרת ידית המסחטה. לאחר מכן, יש להוציא את שאריות הקליפה. בנוסף למסחטות ידניות, ישנן מסחטות אוטומטיות, שפעולתן מבוססת על שימוש בחשמל.

== שיטות ==
לאורך ההיסטוריה, פותחו שיטות שונות של סחיטת פירות וירקות מן הצומח, כגון: כלים ידניים בצורת חבית, מטחנות המופעלות בעזרת יד וקונוסים הפוכים בהם אפשר למעוך את הפרי. אולם, בסחטנים של היום ניתן להשתמש בעזרת ידית, ואף קיימים סחטנים אלקטרונים, שפעולתם החשמלית מתבססת על 200 עד 1000 או יותר וואט. ישנם מספר סוגים של סחטנים אלקטרונים, וכל אחד מהם מתאפיין בצורה שונה של פעולת הסחיטה.
* לועס (באנגלית: Masticating) משתמש בהילוך יחיד המנוע בצורה ידנית; פעולה איטית יותר; לישה וטוחנת פריטים המונחים בחרוט
* צנטריפוגלי (באנגלית: Centrifugal) משתמש בלהב מסתובב בדומה לסל מגורד; טוחן במהירות פריטים וזורק עיסה בכלי קיבול
* רוטט (באנגלית: Triturating) משתמש בהילוכים תאומים; פועל באופן איטי יותר; לעיתים קרובות יש מספר שימושים

== ראו גם ==
* דריכת ענבים

קטגוריה:ערכים שבהם תבנית בריטניקה אינה מתאימה
קטגוריה:מיצים
קטגוריה:שיטות בישול
שיווק גרילה

שיווק גרילה (שנקרא גם "פרסום גרילה" או "קמפיין גרילה") היא טקטיקה שיווקית בה חברה (לרוב מסחרית) משתמשת בפעולות ייחודיות, מפתיעות ושאינן שגרתיות על מנת לקדם מוצר או שירות.

היא נחשבת לאחת הטכניקות העקיפות בעולם השיווק הוויראלי.

השוני בה משאר שיטות השיווק המסורתיות נובע מכך שבטכניקה שיווקית זו מסתמכת החברה לרוב על אינטראקציה אישית, אופי הפרסום הוא בעל תקציב קטן יותר משיווק מסורתי, מתמקד בקבוצות קטנות וממוקדות של אנשי שיווק אשר אחראים להפיץ את המוצר או השירות במיקום מסוים ולא באמצעות מסעות פרסום תקשורתיים נרחבים.

== תהליך ==
חברות המשתמשות בשיווק גרילה מסתמכות על קידום המכירות הפנימיות שלהן כדי להפיץ באמצעות שיווק ויראלי, או מפה לאוזן וכך להחיל את השמועה, ליצור הד ברשת שהמטרה לבסוף היא להגיע לקהל רחב יותר בחינם.

חיבור לרגשות הצרכן הוא המפתח לשיווק גרילה מוצלח. השימוש בטקטיקה זו אינו מיועד לכל סוגי הסחורות והשירותים, משתמשים בו בייחוד למוצרים "נועזים" יותר. וממקדים צרכנים צעירים בעלי סיכוי גבוה יותר להגיב בחיוב.

שיווק גרילה מתרחש במקומות ציבוריים המציעים קהל גדול ככל האפשר, כגון רחובות, קונצרטים, פארקים ציבוריים, אירועי ספורט, פסטיבלים, חופים, מרכזי קניות ורלוונטי במיוחד כיום לרשת האינטרנט. מרכיב מרכזי בשיווק גרילה הוא בחירת הזמן והמקום המתאימים לניהול מסע פרסום כדי להימנע מבעיות משפטיות אפשריות.

שיווק גרילה יכול להיות מקורה, בחוץ, בסמוך לאירועים או חוויתי, אשר נועד לגרום לציבור לתקשר עם מותג.

== שיטות מפתח ==
בשיווק גרילה יוצרים ומשתמשים בשיטות חדשניות, שאינן שגרתיות ולעיתים נחשבות לאגרסיביות במטרה להגביר את המכירות או למשוך עניין במותג או בעסק.

שיטות אלה הן לרוב בעלות נמוכה ולעיתים אפסית וכוללות שימוש נרחב באינטראקציות אישיות יותר באמצעות הודעות ופרסומים ויראליים ברשתות חברתיות.<blockquote>דוגמה:

משווק אנונימי יוצר 3 משתמשים ברשת חברתית, הראשון: משתמש א' - מעלה פרסום ובו הוא מבקש המלצה על מוצר מסוים המבצע פעולה מסוימת.

אותו המשווק יוצר משתמש ב' באותה רשת חברתית. הוא עונה למשתמש א' ונותן לו המלצה על מוצר המבצע את אותה פעולה, משתמש ג' - חווה דעתו החיובית גם כן וכך מתחיל דיון בעל אופי ויראלי אשר מטרתו היא פרסום המוצר אותו מקדם המשווק.</blockquote>

== ההיסטוריה של שיווק הגרילה ==
שיווק גרילה הוא תוצר של המעבר למדיה אלקטרונית משיווק דפוס, רדיו וטלוויזיה מסורתי.

שיטת שיווק זו החלה לתפוס תאוצה במרחב האינטרנטי בבלוגים פורומים ובחדרי הצ'ט של תחילת שנות ה-2000 וצברה פופולריות עם עלייתן של הטכנולוגיות הניידות ואופיו של החיבור בין המשתמשים, מכיוון שכיום החיבוריות לרשת מתבצעת בקלות מכל מקום, התעצמו היכולות להגביר את המסרים ולהתמקד בקבוצות יעד של צרכנים (לפי קבוצות, דפים ותחומי עניין).

הביטוי נטבע על ידי ג'יי קונרד לוינסון בספרו מ-1984 "שיווק גרילה". מטרתו היא ליצור "באז" (הד) על מוצר או מותג באופן שיגביר את הסבירות שצרכן ירכוש את המוצר או השירות, או שישוחח על כך עם קונים פוטנציאליים אחרים.

שיווק גרילה עשוי להיות יעיל עבור עסקים קטנים, אם הם מעלים בידם ליצור הד שיווקי משמעותי.

== לקריאה נוספת ==
<div class="mw-content-ltr">
* 
* 
</div>
* [https://archive.org/search.php?query=creator%3A%22Jay+Conrad+Levinson%22 ספריו של ג'יי קונרד לוינסון] בWebarchive (גרסאות מלאות)

==קישורים חיצוניים==

== הערות שוליים ==

קטגוריה:שיווק באינטרנט
קטגוריה:שיווק
מנה ברטו

ז'ואאו דה דאוס מנה ברטו (בפורטוגזית: João de Deus Mena Barreto; 30 ביולי 1874 – 25 במרץ 1933) היה איש צבא ומדינאי ברזילאי. היה מבין ראשי ההנהגה של החונטה הצבאית הברזילאית אשר בשנת 1930 ביצעה הפיכה שלטונית שהדיחה את וושינגטון לואיס מהנשיאות והחליפה אותו במועמד לנשיאות ז'טוליו ורגאס, שהיה מקורב לחוגים פנימיים בתוך הכוחות המזוינים של ברזיל.

==ביוגרפיה==
מקורו של ברטו בחבל ריו גראנדה דו סול. ברטו היה יליד פורטו אלגרה, האימפריה הברזילאית, בשנת 1874. אביו היה הפילדמרשל חוסה לואיש מנה ברטו ששירת בצבא ברזיל בסדרת מאבקים צבאיים, הגדול שבהם היה מלחמת הברית המשולשת. ברטו התחנך בבית ספר צבאי עד שנת 1893, עת החל בשירות צבאי פעיל. הוא הועלה בדרגות הצבא עם השנים והפך ליועצו המקורב של דודו, שכיהן בתפקיד שר המלחמה הברזילאי בממשלתו של ארמס דה פונסקה. בשנת 1918, בדרגת קולונל, מונה למפקד בריגדת הרגלים המוצבת בבירה ריו דה ז'ניירו.

לנוכח חוסר יציבות שלטונית ותסיסה אזרחית גוברת שהתנגדה לשלטון האוליגרכים של סאו פאולו ומינאס ז'ראיס, ברטו החל לתכנן הפיכה צבאית שתביא סוף למשטר האוליגרכי בראשותו של וושינגטון לואיס. מהפכת 1930 כפי שהיא נודעה הביא לנפילת הממשלה האזרחית ומנעה את השבעתו של הנשיא הנבחר, ז'וליו פרסטס. ברטו החל ביחד עם שני מהמתכננים הראשיים האחרים של המהפכה, הגנרלים אוגוסטו פרגוזו ואיזאיאס דה נורוניה, בשלטון חונטה צבאית בברזיל שנמשך 11 ימים. לאחריהם הועברו כל סמכויות השלטון לידי הפוליטיקאי ז'טוליו ורגאס, שהעניק חנינה לשותפים במהפכה ושלט בברזיל שלטון דיקטטורי עד לשנת 1945.

== קישורים חיצוניים ==

קטגוריה:ברזילאים
קטגוריה:אנשי צבא ברזילאים
קטגוריה:פוליטיקאים ברזילאים
קטגוריה:נשיאי ברזיל
קטגוריה:ילידי 1874
קטגוריה:נפטרים ב-1933
אלן מון

אלן מון (באנגלית: Allan Moon; נולד ב-6 בינואר 1976) הוא אמן, משורר, זמר-יוצר ומפיק מוזיקלי ישראלי ממוצא קנדי.

== ביוגרפיה ==
מון נולד בטורונטו, אונטריו, קנדה וגדל באפר וסט סייד, ניו יורק. בשנת 1992,עלה מון לארץ. מתגורר בקיבוץ כפר הנשיא.

== קריירה ==
בשנת 2006 הוציא מון מיני אלבום "Song of the Wind" וגרסת כיסוי אקוסטית לשירו של בילי ג'ואל "Uptown Girl". יציאתו של אלבום זה סללה את הדרך להוצאת אלבומו הראשון באורך מלא "Song of the Wind", שיצא בשנת 2008. האלבום התאפיין בגיטרות אקוסטיות ובקולו הרך, כמעט השובר של מון, המזכיר את ניל יאנג. האלבום זכה לביקורות חיוביות.<ref name="Allan Moon - Song Of The Wind CD Album">http://www.cduniverse.com/productinfo.asp?pid=7699607 David Kahne on Allan Moon</ref> המגזין "אמריקנה בריטניה" השווה את כתיבתו לזו של ניק דרייק וג'ון מרטין.<ref>http://www.americana-uk.com/auk/modules.php?op=modload&name=Reviews&file=index&req=showcontent&id=3837 Americana UK – The Virtues of Simplicity (July 01, 2008 by Kai Roberts)</ref>

באותה שנה נקרא מון להפיק את אלבום הסולו הרביעי של יובל בנאי, מעבר להרים.

"Children of the Call", אלבום האולפן השני של מון יצא בשנת 2014. באלבום משתתפים מובילי מוזיקאי האינדי בישראל, ביניהם: גבע אלון, עוזי רמירז, קותימן, בום פם, אייל תלמודי, אדם שפלן וקרולינה. מבחינה מוזיקלית, האלבום היה מגוון בז'אנרים: פולק, קצב ובלוז, פאנק ופסיכדלי.

בשנת 2015 הוא הוציא את המיני אלבום "Analog Memorie."
באותה שנה הפיק את אלבומה של הזמרת נומקה "Its ok I'm Alone". את האלבום הפיק בשיתוף אלון עדר. השירים זכו להשמעות רבות ברדיו.

בשנת 2019 הוציא את הסינגל הדיגיטלי "The Art of Rolling", בהפקת אדם שפלן ותמיר מוסקט.

== שירה ==
עם הגעתו לתל אביב, פרץ מון לסצנת השירה בשפה האנגלית, והשתתף בקריאות ומופעים מחתרתיים המזכירים את משוררי דור הביט. סגנונו השירי היה גולמי, עם רמיזות מיניות, שהושווה לעיתים קרובות ויליאם ס. בורוז.<ref>http://sites.google.com/site/theiawesite/publications/arc/previous-arcs-1/arc-16-extracts ARC / IAWE</ref>

בשנת 1997 פרסם מון את ספרו הראשון בשם "Word Felon", אוסף שירים בין השנים 1992–1996 איתו הופיע. הסגנון השירי של הספר היה פירוק שפה, חרוזים שבורים ואופנים חופשיים, בהשראת התבגרותו בצל תרבות הראפ של העיר ניו יורק בשנות השמונים. מרבית השירים עסקו בתיאור אפל של תרבות עירונית גדולה מתחת לאדמה, סמים, מין וניכור אישי, דרך עיניו של ילד אבוד. אחרי "Word Felon", מון התמקד בניסויי אמנות מעורבים; בשילוב אמנות, צילום, עיצוב גרפי ושירה. עבודות אלה ראו אור בשנת 2002 תחת כותרת הפרויקט: "Phoetry, Moon's coining for Photo & Poetry", שפורסם כספר במקביל להצגתה של תערוכת אמנות באותו שם. הספר הכיל שירים ופרשנויות חזותיות, בצורת תצלומים, עיצובים גרפיים ורישומים. התערוכה התקיימה בשתי גלריות בתל אביב בין השנים 2002–2003.

שיריו ותרגומיו של מון הוצגו בכמה פרסומים ברחבי העולם.

==קישורים חיצוניים==
* 

== הערות שוליים ==

קטגוריה:ישראלים ילידי קנדה
קטגוריה:זמרי פולק יהודים
קטגוריה:מוזיקאים יהודים קנדים
קטגוריה:משוררים יהודים
קטגוריה:פזמונאים יהודים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:כפר הנשיא: אישים
קטגוריה:ישראלים שנולדו ב-1976
תערוכת הרכב הבין-לאומית של ז'נבה

מבט כללי של תערוכת הרכב הבינלאומית של ז'נבה, 17-7במרץ 2019 (התערוכה ה־89), [[לה גרנד-סאקונקס ]]
תערוכת הרכב הבין-לאומית של ז'נבה (בצרפתית: Le salon international de l'automobile de Genève; בגרמנית: Der Genfer Auto-Salon; באיטלקית: Il Salone dell'automobile di Ginevra; באנגלית: The Geneva International Motor Show; בראשי תיבות: GIMS) היא תערוכת רכב שנתית המתקיימת במהלך חודש מרץ בז'נבה, שווייץ. התערוכה מאורגנת על ידי הארגון הבינלאומי של יצרני הרכב (OICA), והיא נחשבת לאחת התערוכות החשובות בתעשיית הרכב העולמית, אף על פי שבשווייץ לא קיימת תעשיית רכב.

התערוכה התקיימה לראשונה בשנת 1905. מאז שנת 1978 מתקיימת התערוכה במרכז הכנסים פאלאקספו הממוקם בקרבת נמל התעופה הבינלאומי של ז'נבה. בתערוכה אירחו כמעט את כל הדגמים העיקריים עם מנועי בעירה פנימית בהיסטוריה של הרכב, יחד עם מכוניות מונעות בנזין וקיטור מתחילת המאה ה־20. בתערוכה הוצגו מכוניות על אקזוטיות, הוכרזו אבות טיפוס, מכונית השנה באירופה, ציוד חדש, פריצות דרך טכניות, שותפויות בינלאומיות וכן התקימו דיונים בתחומי תעשיית יצרני כלי הרכב העולמית והחידושים שלה.

== ביטול תערוכת ז'נבה 2021-2020 ==
מגפת הקורונה הובילה לביטול התערוכה בשנת 2020<ref></ref><ref></ref>, שהייתה אמורה להיות הפעם ה־90 בה מתקיימת התערוכה. תערוכת ז'נבה 2020 התקיימה דרך הרשת<ref></ref>, שם היצרניות הציגו את המכוניות החדשות או המחודשות שלהם<ref></ref>. גם בשנת 2021 לא התקיימה התערוכה<ref></ref><ref></ref>, מארגני התערוכה התלבטו עם לערוך אותה גם בשנת 2022, עקב יצרניות שלא הבטיחו לדוכנים ב-2022, לאחר מכן הודיעו מארגני התערוכה כי היא תחזור ב-2022<ref></ref>. בעקבות ביטול התערוכה ב-2020 הודיעה קרן "סלון אינטרנשיונל דה ל'אוטמוביל", שניהלה את התערוכה, על סגירתה והעברת כלל הפעילות שלהם לחברה שמפעילה את מרכז הכנסים.

באוקטובר 2021 הודיעו מארגני התערוכה כי גם בשנת 2022 היא לא תתקיים עקב נגיף הקורונה<ref></ref>.

=== תחומי התערוכה ===
* מכוניות, 3 או 4 גלגלים ומעלה
* מכוניות חשמליות ומכוניות מונעות אלטרנטיביות
* תכנון ועיצוב מכוניות, הנדסה ומערכות רכב
* אביזרים וחלקי חילוף למכוניות
* ציוד מוסכים לתיקון ותחזוקה של מנועי מכוניות
* כוונון מכוניות
* יצרני ציוד מקורי
* מוצרים ושירותים שונים הקשורים לתעשיית הרכב
* אנימציה / אטרקציות

==קישורים חיצוניים==

* 

==הערות שוליים==

ז'נבה
קטגוריה:ז'נבה
קטגוריה:שווייץ: תחבורה
יחסי האיחוד האירופי – תוניסיה

יחסי האיחוד האירופי–תוניסיה (בערבית: علاقات تونس والاتحاد الأوروبي; באנגלית: Tunisia–European Union relations) הם יחסי החוץ הדיפלומטיים, הכלכליים, התרבותיים וההיסטוריים שבין רפובליקת תוניסיה לאיחוד האירופי.

== היסטוריה ==
בשנת 1976 כעשור לאחר שעזבה צרפת את תוניסיה וזאת זכתה בעצמאות, הקהילה הכלכלית האירופית התחילה באופן רשמי לקיים יחסים דיפלומטיים עם המדינה<ref name="ec.europa.eu"></ref>.

הסכם כלכלי ראשון בין תוניסיה לאיחוד נחתם בשנת 1995, כחלק מהתקרבות תוניסיה אל המערב תחת שלטון זין אל-עאבדין בן עלי<ref></ref>. כחלק מההסכם נוסד איגוד מקצועי בשיתוף ממשלות תוניסיה והאיחוד, וב-14 ביולי 1998 מתקיים המפגש הראשון של הנהלת האיגוד בעיר בריסל, בלגיה, בירת האיחוד. בראש האיגוד עמד בן מוסטפא, דאז שר החוץ של תוניסיה<ref></ref>.

בשנת 2011, לאחר שעברה תוניסיה את המהפכה, ראש הממשלה הזמני של המדינה קיים פגישה עם בכירים באיחוד לגבי המשך היחסים. מאז פרוץ המהפכה וכינון דמוקרטיה יציבה בתוניסיה, הסיוע של האיחוד האירופי למדינה הפריקאית גדל באופן דרמטי<ref></ref>.

ב-3 במרץ 2014 חתמו האיחוד האירופי ותוניסיה על הסכם שיתוף פעולה בנוגע למשבר ההגירה באירופה, כאשר מהגרים מאפריקה שמדרום לסהרה ולוב הגיעו באופן לא חוקי לתוניסיה ולמדינות האיחוד. ההסכמים נועדו לפשט את תהליך קבלת אשרות השהייה במדינות ולמנוע גירוש מהגרים לא הכרחי<ref></ref>.

ב-13 באוקטובר 2015 החל משא ומתן בין תוניסיה לאיחוד לגבי כניסת תוניסיה לאזור הסחר החופשי האירופאי<ref></ref>.

ב-29 בספטמבר 2016 פרסם האיחוד האירופי פרויקט 'תקשורת משותפת' המחזק את תמיכת האיחוד בתוניסיה<ref></ref>. מעט בהמשך השנה חותמות תוניסיה והאיחוד על הסכם נוסף לטובת כלכלת תוניסיה<ref></ref>.

== מסחר ==
האיחוד האירופי הוא שותף המסחר הגדול ביותר של תוניסיה, אף מעבר לכל מדינה ערבית אחרת. יותר מ-75% מהיצוא של תוניסיה מיועד לאיחוד האירופי ויותר ממחצית הייבוא של תוניסיה מגיע מהאיחוד האירופי. בשנת 2017 הסתכם שווי הסחר בין שתי המדינות בכ-20.5 מיליארד אירו<ref></ref>. בין תוניסיה לאיחוד האירופי מספר קשרים כלכליים הכובלים אותם זו לזה, בהם הסכם הסחר משנת 2009 והתוכנית התוניסאית התשיעית.

== מימון וסיוע ==
תוניסיה היא המדינה שמקבלת הכי הרבה סיוע כלכלי, חברתי, פוליטי ודיפלומטי מהאיחוד האירופי במסגרת מדיניות השכנות האירופית; האיחוד האירופי "מספק תמיכה לתוניסיה בתחומי החינוך, הכשרה ומחקר; תרבות ותקשורת; הגירה ומבקשי מקלט; משפטים, פוליטיקה וביטחון; סביבה, שינויי אקלים ואנרגיה"<ref name="ec.europa.eu"/>.

בנוסף למימון הסיוע למהגרים, תוניסיה נהנית מכמה פרויקטים אחרים במימון האיחוד האירופי, כגון "European Instrument for Democracy and Human Rights", "Instrument contributing to Stability and Peace" ו-"Development Cooperation Instrument"<ref></ref>. תוניסיה היא מדינה חברה בתוכנית "Horizon Europe" של האיחוד<ref name="ec.europa.eu"/>.

מירב ההשקעות החיצוניות של האיחוד בתוניסיה מבחינה כספית בלבד מתורגמות למפעלי תעשייה, לרוב טקסטיל והלבשה<ref></ref>.

== קישורים חיצוניים ==
* "[https://ec.europa.eu/neighbourhood-enlargement/neighbourhood/countries/tunisia_en תוניסיה]" באתר הרשמי של האיחוד האירופי

== הערות שוליים ==
ידידיה מונסונייגו (1906)

תצלום מצבת קברו בבית העלמין בפאס
רבי ידידיה מונסונייגו (ה'תרס"ו, 1906 – ה'תשנ"ד, 1994), היה פוסק הלכה, דיין והרב הראשי למרוקו, מחבר הספרים "פאת י"ם" ו"פרחי שושנים".

== ביוגרפיה ==
רבי ידידיה נולד בי"ב בניסן ה'תרס"ו (אפריל 1906) בעיר פאס שבמרוקו. אביו היה ר' אהרן מונסונייגו וסבו רבי יהושע מונסונייגו דיין בעיר, נצר לשושלת ארוכה של חכמים מקהילת המגורשים בפאס. הוא למד אצל חכמי פאס: רבי שלמה אבן דנאן ורבי מאיר ישראל, אשר היה רבו המובהק. בעודו צעיר למד את מלאכות השחיטה והמילה ועסק בהן.

בשנות השלושים לחייו מונה לדיין בעיר וזאן. לאחר כהונה של כארבע שנים בוזאן הוא עבר לכהן כדיין בעיר פאס לצד חביריו הדיינים הרב משה אבן דנאן והרב אהרן בוטבול. בין השנים ה'תש"ז (1947) ל-ה'תשט"ו (1955) השתתף כדיין בכינוסי מועצת הרבנים במרוקו, שמטרתם הייתה להתקין תקנות הנוגעות לחיים הדתיים של החברה והיחיד.

לפי דברי רבי יוסף בן נאים, בכל ערב שבת היה רבי ידידיה אוחז במנהג אבותיו ו. 

לצד עבודתו ברבנות והדיינות, הוא עסק בההדרה והדפסה של כתבי יד מאבות משפחתו.

עם עזיבתו של רבי שלום משאש את מרוקו, בשנת ה'תשל"ח (1978), המשיך אותו רבי ידידיה בתפקיד הרב הראשי והחזיק בתפקיד עד לפטירתו.

רבי ידידה נפטר ב-ד' באלול ה'תשנ"ד (אוגוסט 1994), ונטמן בבית הקברות היהודי בפאס לצד רבני המקום.

לאחר פטירתו ירש את תפקיד הרב הראשי בנו, רבי אהרון מונסונגו, וכיהן בתפקיד יחד עם רבי שמעון סויסה.

== ספריו ==
רבי ידידיה חיבר את הספרים "פאת י"ם" - שו"ת, ו"לקוטי שושנים" - אנתולוגיה על נושאים הלכתיים. הספרים נדפסו בשנת ה'תשנ"ב (1992), בההדרת הרב פרופ' משה עמאר.

== לקריאה נוספת ==
* הרב פרופ' משה עמאר, מבוא לספר פאת י"ם, לוד, תשנ"ב.
* הרב משה חיים סויסה, יהדות מרוקו, עמ' 466 - 471, ירושלים, תש"ף.

==קישורים חיצוניים==

==הערות שוליים==

קטגוריה:רבנים מרוקאים
קטגוריה:רבנים ראשיים
קטגוריה:פאס: רבנים
קטגוריה:מרוקו: רבנים ראשיים
קטגוריה:ילידי 1906
קטגוריה:נפטרים ב-1994
אגם מאנאפורי

אגם מאנאפורי (באנגלית: Lake Manapouri) ממוקם באי הדרומי של ניו זילנד. האגם הוא חלק מהפארק הלאומי פיורדלנד. עומקו של האגם הוא 444 מטרים, הוא האגם השני בעומקו בניו זילנד.

בסמוך לגדה המזרחית של האגם ממוקמת העיר הקטנה מאנאפורי.

== היסטוריה ==
שמו המקורי של האגם הוא רוטו-אוא (Roto-ua) שפירושו "האגם הגשום" במאורית. לאחר מכן שונה השם למוטוראו (Moturau) שפירושו "מאה איים". מאנאפורי הוא "האי בעל הלב הפועם" במאורית, בשל האמונה המקומית כי האגם נוצר משתי דמעות של שתי בנותיו של הצ'יף.

== תחנת הכוח מאנאפורי ==
באגם קיימת תחנת כוח הידרואלקטרית הגדולה בניו זילנד. התחנה ממוקמת בקצה המערבי של האגם, בפארק הלאומי פיורדלנד.

העבודות להקמת התחנה החלו בשנת 1964 בהשתתפות 1,800 פועלים וארכו שמונה שנים.

התחנה מייצרת בכל שנה חשמל המספק את התצרוכת של כ-619,000 משפחות במדינה.

== קישורים חיצוניים ==

* [https://www.masa.co.il/article/ארץ-הפיורדים-בניו-זילנד/ ארץ הפיורדים בניו זילנד], מסע אחר
* 

== הערות שוליים ==

קטגוריה:ניו זילנד: ימות ואגמים
Low Life

Low Life הוא סינגל של הראפר האמריקאי פיוצ'ר, בהשתתפות הזמר הקנדי דה ויקנד. השיר יצא לאור ב-1 במרץ 2016, כסינגל המוביל מתוך אלבום האולפן הרביעי של פיוצ'ר, Evol.<ref name="FMQB"></ref><ref name="Headlineplanet"/> השיר נכתב על ידי פיוצ'ר, מטרו בומין, דה-ויקנד ודה-הילה, והופק על ידי מטרו בומין, דה-הילה ובן ביליונס, עם הפקה נוספת של דה ויקנד.

== הוצאה ==
ב-24 בדצמבר 2015, פיוצ'ר ודה ויקנד צייצו בטוויטר כי הם יוציאו שיר חדש.<ref name="musictimes"></ref> באותו היום, פרסם פיוצ'ר קטע קצר מהשיר באינסטגרם שלו.<ref></ref> ב-25 בדצמבר, "Low Life" הועלה לחשבון ה-SoundCloud של דה ויקנד.<ref name="musictimes" /> ב-4 בפברואר 2016, פיוצ'ר הודיע כי יוציא בקרוב את אלבום האולפן הרביעי שלו, Evol.<ref name="RollingStone"></ref> הוא פרסם את רשימת הרצועות של האלבום, שכללה את "Low Life".<ref name="RollingStone" /> האלבום יצא ב-6 בפברואר.<ref></ref>

== הצלחה מסחרית ==
"Low Life" הגיע לראשונה למקום ה-52 במצעד הבילבורד הוט 100, בשבוע של 27 בפברואר 2016. כניסת הבכורה שלו נתמכה במכירות של 60,588 עותקים בשבוע הראשון.<ref name="firstweeksales"></ref> נכון ל-23 באפריל 2016, הסינגל מכר כ-247,300 עותקים בארצות הברית.<ref name="sales"></ref> לסינגל הוענק תואר הפלטינה המשולשת מטעם איגוד תעשיית ההקלטות האמריקאי.

==וידאו קליפ==
הווידאו קליפ הנלווה של השיר הוקרן בבכורה ב-25 במרץ 2016 בערוץ ה-Vevo של פיוצ'ר ביוטיוב.<ref></ref> בקליפ הופעות קמע של פרנץ' מונטנה ובלי. נכון לאפריל 2021, לקליפ מעל ל-600 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Denmark)
| זהב
| 45,000
|-
! צרפת (SNEP)
| זהב
| 75,000
|-
! ניו זילנד (RMNZ)
| זהב
| 15,000
|-
! בריטניה (BPI)
| כסף
| 200,000
|-
! ארצות הברית (RIAA)
| פלטינה ×7
| 7,000,000
|}

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| ארצות הברית
| rowspan="2"| 1 במרץ 2016
| רדיו קצבי עכשווי
| A1 • פריבנדז • אפיק
| align="center"|<ref name="FMQB"/><ref name="Headlineplanet"></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2016
קטגוריה:שירי פיוצ'ר
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מטרו בומין
קטגוריה:שירים שהופקו על ידי דה ויקנד
קטגוריה:שירים שהופקו על ידי מטרו בומין
קטגוריה:שירי מוזיקת טראפ
אגם האורקו

חוף אגם האורוקו
אגם האורוקו (באנגלית: Lake Hauroko) הוא האגם העמוק ביותר בניו זילנד - עומקו 462 מטרים, והוא חלק מהפארק הלאומי פיורדלנד. האגם הוא ה-16 בעומקו מבין אגמי העולם.

== היסטוריה ==
עד שנת 1930 האגם נקרא "אגם האורוטו". במאורית, פירוש השם האורוקו הוא "אוושת הרוח".

== איים ==
באגם האורוקו קיימים שני איים; האי הקטן בצדו הדרומי של האגם, והאי מארי. בצדו המזרחי של האי מארי התגלה אתר קבורה מאורי, המתוארך לשנת 1660 לערך, הכולל מערה ובתוכה שלד אישה.

== קישורים חיצוניים ==

* [https://www.doc.govt.nz/parks-and-recreation/places-to-go/fiordland/places/fiordland-national-park/things-to-do/tracks/lake-hauroko-track/ מסלולי הליכה על גדת אגם האורקו], באתר Department of Conservation New Zealand

== הערות שוליים ==

קטגוריה:ניו זילנד: ימות ואגמים